《岭南作》
清代·邓汉仪

绝岛谁传飓母生，五羊城角暮烟晴。蛮花争傍陈隋碣，海道曾过秦汉兵。

百战地埋烽火黑，中宵龙抱寺镫明。无心更访崖门事，月黯榕村破帽行。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。